Autorul a fost debutat de Ion Negoițescu în 1971 în revista „Săptămâna”, nedevenită încă oficina Securității, și apoi de mine în România literară, nu mult după aceea, iar, în volum, în 1976, cu Despărțirea de plante, la Cartea Românească, despre care scriam într-o primă (cred) cronică: „Există neîndoielnic la Marian Dopcea remarcabile însușiri de poet, o molcomă expresivitate naturistă răzbătând în sonete admirabile, riguros construite (căci tânărul poet e un meșteșugar atent) și pline de vibrație imnică”.